**ПРОТОКОЛ №50/08.01.2024г.**

от заседание на Общинска избирателна комисия Плевен, назначена от ЦИК с Решение №2193-МИ от 04.09.2023 г., състояло се на 08.01.2024г. от 15,15 часа в гр. Плевен, ул. „Димитър Константинов” 23Б, ет.2

Присъстващи: **13** члена на ОИК -Плевен.

Отсъстващи: 0члена на ОИК –Плевен

Налице е необходимият кворум по чл.85, ал.3 от ИК, настоящото заседание е редовно и комисията може да приема законосъобразни решения. Същото протече при следния

**ДНЕВЕН РЕД :**

**т.1:**Жалба с вх. №7672/28.12.2023г. на Административен съд Плевен (вх.№545/05.01.2024г. на ОИК-Плевен) против Решение № 571/14.12.2023г. на Административен съд–Плевен, постановено **по адм. дело №904/2023г. по описа на Административен съд Плевен**

Председателят на Общинска избирателна комисия Плевен прочете и подложи на гласуване дневния ред на заседанието:

**Поименно гласуване на присъствалите:**

|  |  |
| --- | --- |
| Състав на Общинска избирателна комисия Плевен | Гласуване на дневен ред |
| Ярослав Николов Димитров | ЗА |
| Верджиния Иванова Симеонова | ЗА |
| Илияна Николова Нинова | ЗА |
| Йорданка Иванова Димитрова - Божева | ЗА |
| Айгюл Алиева Хасанова | ЗА |
| Николай Тодоров Яков | ЗА |
| Евгения Вескова Миланова | ЗА |
| Красимир Димитров Данков | ЗА |
| Марио Александров Любенов | ЗА |
| Петър Бориславов Жеков | ЗА |
| Юлия Симеонова Стефанова | ЗА |
| Светлана Маринова Дерекова | ЗА |
| Яница Янкова Линева | ЗА |

***Гласували „ЗА” 13 членове / Гласували „ПРОТИВ” - няма***

**По т.1 Председателят на комисията докладва проект на Решение, след направените разисквания Общинска избирателна комисия Плевен прие следното решение:**

Постъпило е писмо, съдържащо копие на жалба с вх. №7672/28.12.2023г. на Административен съд Плевен (вх.№545/05.01.2024г. на ОИК-Плевен) против Решение № 571/14.12.2023г. на Административен съд–Плевен, постановено по адм. дело №904/2023г. по описа на Административен съд Плевен, с което се дава възможност  на ОИК–Плевен да представи становище по нея.

    След запознаване с текста на жалбата и обсъждане на материалите по преписката ОИК–Плевен намира, че следва да бъде изготвено мотивирано становище.

      С оглед на горе изложеното и на основание раздел I, т.1, бук.,,ж” от Решение №2902–МИ/16.11.2023г. на ЦИК, Общинската избирателна комисия –Плевен

**РЕШИ:**

       Да се представи писмено становище по жалба с вх. №7672/28.12.2023г. на Административен съд Плевен (вх.№545/05.01.2024г. на ОИК-Плевен) против Решение № 571/14.12.2023г. на Административен съд–Плевен, постановено по адм. дело №904/2023г. по описа на Административен съд Плевен**.**Становището на ОИК - Плевен е поместено в приложение, което е неразделна част от това решение.

Решението може да се обжалва пред ЦИК в 3-дневен срок от обявяването му.

**ЧРЕЗ**

**АДМИНИСТРАТИВЕН СЪД ПЛЕВЕН**

**ДО**

**ВЪРХОВЕН АДМИНСТРАТИВЕН СЪД**

**СТАНОВИЩЕ НА ОИК - ПЛЕВЕН**

**ОТНОСНО:Касационна жалба** с вх. №7672/28.12.2023г. на Административен съд Плевен (вх.№545/05.01.2024г. на ОИК-Плевен) против Решение № 571/14.12.2023г. на Административен съд–Плевен, постановено **по адм. дело №904/2023г. по описа на Административен съд Плевен**

След запознаване с текста на Касационна жалба с вх. №7672/28.12.2023г. на Административен съд Плевен (вх.№545/05.01.2024г. на ОИК-Плевен) против Решение № 571/14.12.2023г. на Административен съд–Плевен, постановено по адм. дело №904/2023г. по описа на Административен съд Плевени и обсъждане на материалите по преписката, ОИК – Плевен намира, че подадената жалба от Коалиция ,,Граждани за общината” е неоснователна с оглед следното:

За да бъдат обявени изборите за незаконни, трябва да се констатира, че са едновременно налици две предпоставки: съществени, особено тежки нарушения на изборния процес, относими към основополагащите демократични конституционни принципи на избирателното право /общо, равно и пряко избиратевно право с тайно гласуване - [чл. 10](javascript:%20NavigateDocument('%D0%9A%D0%A0%D0%91_1991#%D1%87%D0%BB10');) от [Конституцията](javascript:%20NavigateDocument('%D0%9A%D0%A0%D0%91_1991');)/ и тежестта на тези нарушения   да е от такова естество, че да е невъзможно да се установи действителната воля на  избирателя /Решение № 13 от 28..11.2013 г. по КД № 14/2013 г./ .Само със съмнения, предположения и вероятности за тежки нарушения  на изборния процес се омаловажава труда и действията на хиляди хора - избиратели и длъжностни лица, без значение от коя политическа партия или коалиция са били предложени. В тази връзка следва да се отбележи, че съдът не е нито орган, нито участник в изборното   правоотношение.

Когато протоколите на СИК са напълно редовни от външна страна, т.е. в тях липсват зачерквания, задрасквания, поправки, няма отразени жалби и взетите по тях решения, няма забележки, няма подписи с особени мнения-искане за преброяване на бюлетините /действителни или недействителни/ е недопустимо. Повторно преброяване се допуска само ако от протоколите на СИК е видно, че съществуват спорове между членовете на СИК по характера на бюлетините или за резултатие от гласуването. Такива в случая няма.

Повторното преброяване на бюлетините  в производството (лично от съдия или чрез експертиза), следва да бъде изключение, а не правило. Такава цялостна проверка е наложителна само в случаите, когато наистина се налага за изясняване на конкретно посочени факти по делото и доколкото твърденията на жалбоподателя сочат на конкретни нарушения, извършени от СИК и ОИК в процеса на броене  или на отчитане на резултата. Противното - допускане във всички случаи на повторно  преброяване на бюлетините, би означавало съдебното производство да се превърне в централна, заключителна фаза на изборния процес. Това не е нито целта, нито смисълът на закона. Във всеки конкретен случай, при изрично искане за преброяване, съдията следва да направи преценка за необходимостта от това процесуално действие. Тази преценка трябва да се изгражда не въз основа на субективни изводи на съда, а върху обективни критерии - малка разлика в гласовете между кандидатите, конкретни твърдения за нарушения при броенето в отделни секции, наличието на многобройни жалби и сигнали в изборния ден за нарушения, извършени проверки с такива констатации от ОИК и ЦИК и т. н.

Верността на протоколите на избирателните секции и верността на протокола на ОИК – Плевен, в който са обобщени техните резултати обуславя законосъобразността на решение №226-МИ/30.10.2023г. на Общинска избирателна комисия гр.Плевен в частта за обявяване на резултатите за избора и разпределението на мандатите за общински съветници, което отговаря на условията по [чл.453, ал.5 от ИК](https://web.apis.bg/p.php?i=2005643&b=0#p29914665) и [чл.454 от ИК](https://web.apis.bg/p.php?i=2005643&b=0#p40528231).

Предвид изложеното, жалбата се явява неоснователна и недоказана. Оспореното с нея решение на ОИК Плевен е законосъобразно и следва да бъде потвърдено.

С оглед гореизложеното следва да се постанови съдебен акт, с който да се остави без уважение подадената касационна жалба от пълномощникът на жалбоподателя и самия него като неоснователна.

**Решението по точката се прие единодушно със следното поименно гласуване на присъствалите:**

|  |  |
| --- | --- |
| Състав на Общинска избирателна комисия Плевен | Гласуване |
| Ярослав Николов Димитров | ЗА |
| Верджиния Иванова Симеонова | ЗА |
| Илияна Николова Нинова | ЗА |
| Йорданка Иванова Димитрова - Божева | ЗА |
| Айгюл Алиева Хасанова | ЗА |
| Николай Тодоров Яков | ЗА |
| Евгения Вескова Миланова | ЗА |
| Красимир Димитров Данков | ЗА |
| Марио Александров Любенов | ЗА |
| Петър Бориславов Жеков | ЗА |
| Юлия Симеонова Стефанова | ЗА |
| Светлана Маринова Дерекова | ЗА |
| Яница Янкова Линева | ЗА |

***Гласували „ЗА” 13 членове / Гласували „ПРОТИВ” – няма***

След гласуване на последната точка от дневния ред на заседанието, същото беше обявено за приключило и закрито от председателя на Общинска избирателна комисия Плевен в 15:35 часа.

**Председател:**

/Ярослав Димитров/

**Секретар:**

/Николай Яков/